যেমনি ভাবে গোটা বিশ্ব সূর্য থেকে আলো সংগ্রহ করে তেমনি ভাবে সমগ্র মু’মিনদের হৃদয় তাঁর অন্তর রশ্মি দ্বারা উদ্ভাসিত হয়ে উঠবে। এ জন্যই সাহাবাগণ যারা নবীজীর (সাঃ) সান্নিধ্য লাভে ধন্য হয়েছেন, তারা সব উম্মতের মধ্যে সর্বোত্তম ও সর্বশ্রেষ্ঠ বলে পরিগণিত। কেননা তাঁদের অন্তর নবীজীর অন্তর থেকে কোন মাধ্যম ব্যতীত সরাসরি নূর ও ফায়েজ লাভ করার সুযোগ পেয়েছেন। অবশিষ্ট উন্মত এ নূর সাহাবায়ে কেরামদের মাধ্যমে, পরবর্তী পর্যায়ে বিভিন্ন মাধ্যমের বিভিন্ন স্তর অতিক্রম করে রাসূল (সাঃ) হতে লাভ করছেন। এ ভাবে মু’মিনদের অন্তঃকরণ তাঁর পূত পবিত্র অন্তর থেকে জ্যোতি বা নূর লাভ করতে থাকবে।